laion/Wikipedia-Exotic huggingface dataset:
চাঁদ কৌর

চাঁদ কৌর (১৮০২ - ১১ জুন ১৮৪২) ছিলেন শিখ সাম্রাজ্যের চতুর্থ শাসক, যাকে ২ ডিসেম্বর ১৮৪০-এ মালিকা মুকাদ্দিসা হিসাবে ঘোষণা করা হয়েছিল। চাঁদ কৌর ১৮০২ সালে পাঞ্জাবের গুরুদাসপুর জেলার ফতেহগড় চুরিয়ানে একটি জাট শিখ সান্ধু পরিবারে জন্মগ্রহণ করেন। তার পিতা ছিলেন কানহাইয়া মিসলের প্রধান সরদার জাইমাল সিং। ১৮১২ সালের ফেব্রুয়ারিতে যখন তার মাত্র দশ বছর বয়স তখন তার সাথে মহারাজা রঞ্জিত সিংয়ের বড় ছেলে কুনওয়ার খড়ক সিং -এর বিবাহ সম্পন্ন হয়। ১৮১৬ সালে, মহারাজা রঞ্জিত সিং আনুষ্ঠানিকভাবে খড়ক সিংকে তার উত্তরাধিকারী হিসাবে ঘোষণা করেন এবং তাকে "টিক্কা কানওয়ার" ( যুবরাজ ) পদে অভিষিক্ত করেন এবং চাঁদ কৌরকে "টিক্কা রানী সাহিবা" (যুবরানী) পদে আসীন করান। তাদের পুত্র, নৌ নিহাল সিং, ২৩ ফেব্রুয়ারি ১৮২১ সালে জন্মগ্রহণ করেন এবং ১৮৩৭ সালের মার্চ মাসে তিনি শাম সিং আটারিওয়ালার কন্যা বিবি নানকি কৌর সাহিবাকে বিয়ে করেন। নৌ নিহাল সিংকে ছিলেন তাদের একমাত্র পুত্র যিনি পাঞ্জাবের সিংহাসনে উত্তরাধিকারসূত্রে আসীন হন। তার স্বামীর শাসনকালে তিনি শিখ সাম্রাজ্যের রানী এবং তার স্বামীর সহধর্মিণী এই উভয় দ্বায়িত্ব সুচারুরূপে পালন করেছিলেন। তার ছেলে সিংহাসনে আরোহণ করলে রাজমাতা পদে অভিষিক্ত হন। তার স্বামী খড়ক সিং এবং পুত্র নৌ নিহাল সিং উভয়ের মৃত্যুর পর, তিনি নৌ নিহাল সিং এবং তার গর্ভবতী বিধবা সাহিব কৌরের অনাগত সন্তানের জন্য নিজেকে রাজ্যের শাসক হিসেবে ঘোষণা করেন। যখন সাহেব কৌর একটি মৃত পুত্রের জন্ম দেন এবং প্রতিদ্বন্দ্বী শের সিং লাহোরে একটি সফল আক্রমণের নেতৃত্ব দেন, তখন তিনি তার দাবি পরিত্যাগ করেন । পরে ১৮৪২ সালের ১১ জুন তাকে তার চাকরদের হাত দিয়ে হত্যা করা হয় Encyclopaedia of Sikhism।  Singh, Ranjit (২০১৩)। Golden Crystal (ইংরেজি ভাষায়)। Unistar Books। আইএসবিএন 978-93-5113-048-2।
বৈজা বাই

বৈজা বাই ( বাজা বাই এবং বাইজা বাই নামেও পরিচিত) ছিলেন একজন সিন্ধিয়া মহারানি এবং তেজারতি ব্যবসায়ী। তিনি দৌলত রাও সিন্ধিয়ার তৃতীয় স্ত্রী, তিনি তাঁর স্বামীর মৃত্যুর পর সিন্ধিয়া রাজ্যের শাসন প্রক্রিয়ায় যোগ দেন এবং ১৮২৭ থেকে ১৮৩৩ সাল অবধি শাসন করেন। তিনি ছিলেন ইস্ট ইন্ডিয়া কোম্পানির একজন বিশিষ্ট প্রতিপক্ষ। তাই তাকে ক্ষমতা থেকে অপসারিত করা হয় এবং তার দত্তক পুত্র জানকোজি রাও সিন্ধিয়া দ্বিতীয়কে সিংহাসনে বসানো হয়। বৈজা বাই ১৭৮৪ সালে কাগালে জন্মগ্রহণ করেন। তার পিতামাতা ছিলেন সুন্দরাবাই এবং সখারাম ঘাটগে (১৭৫০-১৮০৯)। কাগলের সার্জেরাও দেশমুখ, ছিলেন কোলহাপুরের ভোঁসলে শাসকদের অধীনস্থ আভিজাত্যের সদস্য। ১৭৯৮ সালের ফেব্রুয়ারিতে পুনাতে, ১৪ বছর বয়সে, বৈজা বাই গোয়ালিয়রের শাসক দৌলত রাও সিন্ধিয়ার সাথে বিবাহ বন্ধনে আবদ্ধ হন এবং তাঁর প্রিয় স্ত্রী হয়ে ওঠেন। বৈজা বাই এবং দৌলত রাও বেশ কয়েকটি সন্তানের জন্ম দেন। তিনি একজন চমত্কার ঘোড়সওয়ার হিসাবে পরিচিত ছিলেন। তাকে তলোয়ার এবং বর্শা ইত্যাদি হাতিয়ার ও যুদ্ধ করার প্রশিক্ষণ দেওয়া হয়েছিল। তিনি ব্রিটিশদের সাথে মারাঠা যুদ্ধের সময় তার স্বামীর সাথে ছিলেন এবং অ্যাসায়ের যুদ্ধে ওয়েলিংটনের ভবিষ্যত ডিউক আর্থার ওয়েলেসলির বিরুদ্ধে লড়াই করেছিলেন। সিন্ধিয়া প্রশাসনিক ও রাষ্ট্রীয় বিষয়ে সাহায্যের জন্য বৈজা বাইয়ের উপর নির্ভর ছিলেন। প্রধান রাজপুত রাজ্য ধ্বংস করা উচিত নয়, এই বিশ্বাসের ভিত্তিতে তিনি সিন্ধিয়াদের উদয়পুর রাজ্যে দখল করার সিদ্ধান্তের বিরুদ্ধে ছিলেন। তিনি সিন্ধিয়া আদালতে তার আত্মীয়দের উচ্চ পদে নিযুক্ত করেন। সখারামকে গোয়ালিয়রের দেওয়ান করা হয়। তিনি ব্রিটিশ বিরোধী মনোভাব পোষণ করতেন বলে জানা গেছে, যা তার এবং রাজার মধ্যে ঝামেলার সৃষ্টি করেছিল। দ্বিতীয় অ্যাংলো-মারাঠা যুদ্ধে সিন্ধিয়ার পরাজয়ের পরে, ইস্ট ইন্ডিয়া কোম্পানির সাথে স্বাক্ষরিত একটি চুক্তি তাকে গোয়ালিয়রের যে কোনো শাসন সংক্রান্ত ভূমিকা থেকে বিচ্যুত করে। একই চুক্তির শর্ত অনুসারে, বাইজা বাইকে বার্ষিক ২০০,০০০ টাকার জায়গির দেওয়া হয়েছিল। যাইহোক, তথ্য অনু্যায়ী জানা গেছে যে হয়েছে যে তার স্বামী তার জন্য এই তহবিলগুলি বরাদ্দ করেছেন। ১৮১৩ সালে তার ভাই হিন্দুরাও জয়সিংহরাও ঘাটগেকে গোয়ালিয়রের দেওয়ান করা হয় এবং ১৮১৬ সালে তার কাকা বাবাজি পাটাঙ্করকে এই পদের প্রস্তাব দেওয়া হয়। বৈজা বাই তার ছোট বেলায় তার পিতার ব্রিটিশ বিরোধী মনোভাব থেকে প্রভাবিত হয়েছিলেন বলে মনে করা হয়। পিন্ডারীদের বিরুদ্ধে ব্রিটিশ অভিযানের সময়, তিনি তার স্বামীকে পেশওয়া দ্বিতীয় বাজি রাওকে সমর্থন করার জন্য অনুরোধ করেছিলেন। দৌলত রাও যখন ব্রিটিশদের দাবির কাছে নতি স্বীকার করেন, তখন তিনি তাকে ভীরুতার অভিযোগ এনে সংক্ষিপ্ত সময়ের জন্য ছেড়ে দেন। তিনি ব্রিটিশদের কাছে আজমিরের সিন্ধিয়া আত্মসমর্পণের তীব্র বিরোধী ছিলেন। ১৮০৯ সাল নাগাদ, সার্জেরাও সখারাম ঘাটগে নিজেকে সিন্ধিয়া রাজদরবারের ক্ষমতার বৃত্তে ফিরিয়ে আনতে সক্ষম হন যদিও তিনি তখন জনপ্রিয় ছিলেননা। গোয়ালিয়রের সুবাহদার দেবা গাওয়ালি সহ তাঁর বেশ কিছু প্রতিদ্বন্দ্বী ছিল। ১৮০৯ সালে, দৌলত রাওয়ের সাথে বিবাদের কারণে সখারাম ঘাটগেকে হত্যা করা হয়। বৈজা বাই গাওয়ালিকে অপরাধে প্ররোচিত করার জন্য সন্দেহ করেছিলেন এবং সেকারনে দৌলত রাও তাকে তার পদ থেকে বরখাস্ত করেন। ১৮১২ সালে তাকে হত্যা করা হয়। Struth 2001। Goel 2015। Mount 2015। Chaurasia 2004। Farooqui 2000।
দাতার কৌর

মহারানী দাতার কৌর (জন্ম বিবি রাজ কৌর নাকাই ; (১৭৮৪ – ২০ জুন ১৮৩৮) ছিলেন শিখ সাম্রাজ্যের প্রতিষ্ঠাতা মহারাজা রঞ্জিত সিংয়ের রানী এবং সহধর্মিণী, এছাড়াও তিনি শিখ সাম্রাজ্যের উত্তরসূরি মহারাজা খড়ক সিং -এর মাতা ছিলেন। বিবি রাজ কৌর বাহেরওয়াল কালানে শাসক নাকাই সর্দারদের পরিবারে জন্মগ্রহণ করেন। নাকাই মিসল রাজ্য সান্ধু জাটদের দ্বারা প্রতিষ্ঠিত হয়েছিল। তার পিতা ও মাতা ছিলেন যথাক্রমে নাকাই মিসলের তৃতীয় শাসক সর্দার রণ সিং নাকাই এবং সর্দারনি কারমো কৌর। রাজ কৌর ছিলেন তাদের সর্বকনিষ্ঠ এবং একমাত্র কন্যা। সর্দার রণ সিং নাকাই, সর্দার নাথা সিং (মৃত্যু ১৭৬৮) -এর নাতনী ছিলেন কিংবদন্তি হীরা সিং সান্ধু (১৭০৬-১৭৬৭) -এর ভাই। ১৭৪৮ সালে নাকাই মিসলের রাজত্বের প্রতিষ্ঠা হয়। তার তিন বড় ভাই ছিলেন সর্দার ভগবান সিং যিনি নাকাই মিসলের চতুর্থ শাসক ছিলেন, সর্দার জ্ঞান সিং যিনি নাকাইস এবং খাজান সিং যিনি পঞ্চম প্রধান হন। দাতার কৌর শৈশবে রঞ্জিত সিংয়ের বাগ্দত্তা ছিলেন। জ্ঞান সিং, রাজ কৌর এবং রঞ্জিত সিংয়ের বিবাহের জন্য সম্মত হন এবং ১৭৯২ সালে এই দম্পতি বিবাহবন্ধনে আবদ্ধ হন। ১৭৯৭ সালে ১৬ বছর বয়সী রঞ্জিত সিংয়ের সাথে মুকলাওয়ার সময় দাতার কৌরের বয়স ছিল মাত্র ১২। এই বিয়ে ছিল শুকেরচাকিয়া মিসল ও নাকাই মিসলের প্রথম রাজনৈতিক জোট। দম্পতি প্রাপ্তবয়স্ক না হওয়ায় আনন্দ করজ পদ্ধতিতে তাদের বাগদান হয়েছিল। রাজনৈতিক কারণে রঞ্জিত সিং বেশ কয়েকবার বিয়ে করলেও দাতার কৌর তার প্রিয় এবং সবচেয়ে সম্মানিত স্ত্রী ছিলেন। তিনি তাকে আদর করে মাই নাকাইন বলে সম্বোধন করতেন। ১৮০১ সালে, তিনি রঞ্জিত সিংয়ের উত্তরাধিকারী খড়ক সিংকে জন্ম দেন। তিনি রাজ্যের শাসন বিষয়ে বিশেষ আগ্রহ দেখাতেন এবং মুলতানের যুদ্ধের সময় (১৮১৮) তার পুত্র খড়ক সিং-এর সাথে তিনিও সেনার নেতৃত্ব দেন দেন। তিনি ছিলেন মহারাজা নৌ নিহাল সিং (১৮২১-১৮৪০) এর ঠাকুমা এবং সর্দার কাহান সিং নাকাইয়ের পিসি। দাতার কৌর ১৮৩৮ সালের ২০ জুন শেখুপুরায় তার হাভেলিতে মারা যান। তার সমাধি রাজকীয় বাগানে অবস্থিত ছিল যা বর্তমানে ইসলামিয়া কলেজ, সিভিল লাইনস, লাহোর মাঠের অংশ। Singh, Patwant; Rai, Jyoti M. (২০০৮-১১-০১)। Empire of the Sikhs: The Life and Times of Maharaja Ranjit Singh (ইংরেজি ভাষায়)। Peter Owen Publishers। আইএসবিএন 978-0-7206-1371-1।  Sood, D. R. (১৯৮১)। Ranjit Singh.। National Book Trust। ওসিএলসি 499465766।  Suri, Sohan Lal। Umdat Ul Tawarikh।  "Malik Tayyab Bhai Pheru, Phool Nagar"। www.facebook.com (ইংরেজি ভাষায়)। সংগ্রহের তারিখ ২০২১-০৯-২৭।  Atwal, Priya (২০২০-১১-০১)। "Royals and Rebels"। আইএসবিএন 978-0-19-754831-8। ডিওআই:10.1093/oso/9780197548318.001.0001।  "Malik Tayyab Bhai Pheru, Phool Nagar"। www.facebook.com (ইংরেজি ভাষায়)। সংগ্রহের তারিখ ২০২১-০৯-২৭।  Sheikh, Majid (২০২১-০৪-২৫)। "Three Maharanis of the great Sikh Maharajahs"। DAWN.COM (ইংরেজি ভাষায়)। সংগ্রহের তারিখ ২০২১-০৯-২৭।
অশুদ্ধতা

অশুদ্ধতা (সংস্কৃত: अशुद्धता, আইএএসটি: Aśuddhatā) একটি শব্দ যা প্রায়শই হিন্দুদের দ্বারা ব্যবহৃত হয়, যার অর্থ আচারিক অপবিত্রতা বা অশুচিতা। হিন্দুরা পবিত্রতা ও অপবিত্রতার দ্বৈততায় বিশ্বাস করে। তারা মনে করে যে মানুষ শুদ্ধ ও অপবিত্র এবং তারা বুঝতে পারে যে ব্যক্তি সম্পূর্ণরূপে এক বা অন্য হতে পারে না। যদিও অপবিত্রতার নেতিবাচক অর্থ রয়েছে, “অশুদ্ধতাকে দৈনন্দিন জীবনের অংশ বলে মনে করা হয় এবং সমস্ত মানুষ আপেক্ষিক বিশুদ্ধতা এবং আপেক্ষিক অশুদ্ধতা এর মধ্যে বিকল্প করে। তাই অপবিত্রতা যতটা সম্ভব এড়িয়ে চলাই উত্তম। ছুয়াছুয়ি অশুদ্ধতার একটি রূপ। এটিকে "পারস্পরিক স্পর্শ" হিসাবে সংজ্ঞায়িত করা যেতে পারে, যা মূলত দুই ব্যক্তির মধ্যে যোগাযোগের যে কোনও রূপ তা ইচ্ছাকৃত বা অনিচ্ছাকৃত। দু'জন মানুষের মধ্যে যোগাযোগ হিসাবে সংজ্ঞায়িত করা ছাড়াও, ছুয়াছুয়িও ঘটে যখন "দুইজন ব্যক্তি একই সময়ে বস্তুকে স্পর্শ করে...অথবা যখন একই সময়ে দুজন ব্যক্তি একই বেঞ্চে বা মাদুরে বসে"। যদিও আপাতদৃষ্টিতে অনিবার্য, হিন্দুরা "পারস্পরিক স্পর্শ" এর মাধ্যমে অপবিত্র হওয়ার পথ খুঁজে পেয়েছে - তারা কেবল যোগাযোগ এড়িয়ে চলে। যদি একজন ব্যক্তির এমন কিছুর প্রয়োজন হয় যা অন্য ব্যক্তির কাছে থাকে, তবে বস্তুটি সরাসরি প্রয়োজনের ব্যক্তির কাছে হস্তান্তর করার পরিবর্তে, তারা "জিনিস মাটিতে রাখে যাতে অন্যটি তুলে নেয়" বা অন্যের হাতে ফেলে দেয়। এটো অশুদ্ধতার আরেকটি রূপ। এটিকে "একটি শব্দ যা বিশেষভাবে খাদ্য দফাগুলিকে বোঝায় যেগুলি যারা রান্না, পরিচালনা ও খেয়েছে তাদের পদার্থের সাথে খুব বেশি মিশে গেছে"। ঘনিষ্ঠ পরিবারের সদস্যদের জন্য অন্যের এটো খাবার খাওয়া গ্রহণযোগ্য, তবে এমন কিছু সম্পর্ক রয়েছে যা একতরফা। উদাহরণস্বরূপ, একজন চাকর একজন নিয়োগকর্তার এটো খাবার খেতে পারেন, কিন্তু নিয়োগকর্তা চাকরের ইটো খাবার খেতে পারেন না। এর কারণ হল একজন নিয়োগকর্তা একজন চাকরের চেয়ে উচ্চ মর্যাদার অধিকারী এবং চাকরের নিম্ন মর্যাদা দ্বারা কলুষিত হতে চান না। A Telugu-English dictionary[স্থায়ীভাবে অকার্যকর সংযোগ] Lachman, Margie. Handbook of Midlife Development: Wiley Series On Adulthood and Aging. New York: John Wiley & Sons, Inc., 2001. pg 44 Valsiner, Jaan and Kevin J. Connolly. Handbook of Developmental Psychology. London: Sage, 2003. pg 433 Lamb, Sarah. White Saris and Sweet Mangoes: Aging, Gender, and Body in North India. Berkeley: University of California Press, 2000. pg 32 Lamb, 32 Lamb, 33
অষ্টপ্রহরী

অষ্টপ্রহরী একটি হিন্দু ধর্মীয় অনুষ্ঠান যা ৮টি প্রহরের জন্য সম্পাদিত হয়, সম্মিলিতভাবে ভগবান কৃষ্ণের ভক্তিমূলক স্তুতিতে। ভক্তরা (হরে কৃষ্ণ হরে কৃষ্ণ প্রভু নিত্যানন্দ, হরে রাম হরে রাম শ্রীরাধে গোবিন্দ সহ) একটি নির্দিষ্ট স্থানে নির্দিষ্ট যন্ত্রের সাহায্যে নির্দিষ্ট দিনে কোনো বিরতি ছাড়াই অবিরাম চব্বিশ ঘণ্টা ধরে ভগবানের নাম জপ করে। এটি প্রধানত ভারতের ওড়িশা ও পশ্চিমবঙ্গ রাজ্যে সঞ্চালিত হয়। অনুপলব্ধি J Mohapatra (ডিসেম্বর ২০১৩)। Wellness In Indian Festivals & Rituals। Partridge Publishing। পৃষ্ঠা 46–। আইএসবিএন 978-1-4828-1690-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) N. Patnaik (২০০২)। Torch Bearers of Vedic Traditions: Brahmin Sasan Villages in Orissa। Classical Publishing Company। আইএসবিএন 978-81-7054-346-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Trilochan Dash (১৭ জুন ২০১৯)। MahaakaaLeshwar, Omkaareshwar, Baeidyanath.: JyotirLingas of Central India। Trilochan Dash। পৃষ্ঠা 15–। GGKEY:8JF3JNJT7ED। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nab Kishore Behura; Ramesh P. Mohanty (২০০৫)। Aged in Changing Social System: Their Problems। Discovery Publishing House। পৃষ্ঠা 19–। আইএসবিএন 978-81-7141-923-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Krishna Leela in Brajamandal a Retrospect। Trilochan Dash। পৃষ্ঠা 92–। GGKEY:PUUS8C01F0H। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মাদ্রিদ মাস্টার্স

মাদ্রিদ ওপেন (ইংরেজি ভাষায়: Madrid Open) স্পেনের মাদ্রিদ শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটির বর্তমান নাম মিউচুয়া মাদ্রিলেনা মাদ্রিদ ওপেন। এ প্রতিযোগিতা এটিপি পেশাদার টুরে মাস্টার্স সিরিজের অন্তর্ভুক্ত।
আনালিসা ককরেন

আনালিসা ককরেন (ইংরেজি: Annalisa Cochrane; জন্ম: ২১ জুন, ১৯৯৬) একজন মার্কিন অভিনেত্রী। তিনি প্রথম টেলিভিশন চলচ্চিত্র দ্য ব্রাইড হি বট অনলাইন-এ (২০১৫) পর্দায় প্রথমবারের মতো পদার্পণ করেন। তিনি নেটফ্লিক্স ওয়েবমঞ্চের ধারাবাহিক কোবরা কাইয়ে (২০১৮-বর্তমান) ইয়াসমিনের পুনরাবৃত্ত ভূমিকা এবং সমালোচকদের দ্বারা প্রশংসিত পিকক ওয়েবমঞ্চের ধারাবাহিক ওয়ান অব আস ইজ লাইং-এ (২০২১-২০২২) অ্যাডি প্রেন্টিসের ভূমিকার জন্য পরিচিত। ককরেনের জন্ম এবং বেড়ে ওঠা মার্কিন যুক্তরাষ্ট্রের ওয়াশিংটন অঙ্গরাজ্যে। মার্কিন যুক্তরাষ্ট্রে যাওয়ার আগে তিনি ভারতের পুনে শহরে ১০ বছর বসবাস করেছিলেন। তিনি লস এঞ্জেলেস শহরে লয়োলা মেরিমাউন্ট বিশ্ববিদ্যালয় পড়েন। "Annalisa Cochrane"। Rotten Tomatoes (ইংরেজি ভাষায়)। সংগ্রহের তারিখ ২০২২-১১-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cochrane, Annalisa; Uche, Chibuikem (২০২১-১০-২৮)। "Annalisa Cochrane & Chibuikem Uche Interview: One Of Us Is Lying"। Screen Rant (ইংরেজি ভাষায়)। সংগ্রহের তারিখ ২০২২-১১-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে আনালিসা ককরেন (ইংরেজি)
পূজা ঘাটকার

পূজা ঘাটকার (জন্ম ১৯৮৯) হলেন একজন ভারতীয় পেশাদার ক্রীড়া শ্যুটার । তিনি মহিলাদের ১০ মিটার এয়ার রাইফেল ইভেন্টে প্রতিদ্বন্দ্বিতা করেন। পূজা ২০১৩ সালে দিল্লিতে সিনিয়র ন্যাশনাল চ্যাম্পিয়নশিপে ১০ মিটার এয়ার রাইফেল ইভেন্টে প্রতিদ্বন্দ্বিতা করেছিলেন এবং একটি স্বর্ণপদক জিতেছিলেন। তিনি পরের বছর কুয়েত সিটিতে ২০১৪ সালে, এশিয়ান চ্যাম্পিয়নশিপে সোনা জিতেছিলেন। তিনি যোগ্যতা নির্ণায়ক রাউন্ডে ৪১৩.১ পয়েন্ট স্কোর করেছিলেন। এরপর তিনি ফাইনালে ২০৮.৮ পয়েন্ট স্কোর করেন, যেখানে চীনের ডু বেজ করেছিলেন ২০৭.২ পয়েন্ট এবং পূজা সোনা জেতেন। ২০১৬ রিও অলিম্পিকে খেলার যোগ্যতা অর্জনের জন্য পূজা নতুন দিল্লিতে এশিয়ান অলিম্পিক বাছাইপর্বের প্রতিযোগিতায় অংশ নিয়েছিলেন। ফাইনালে ৮.৮ পয়েন্টে গুলি হিট করে তিনি ভারতে তাঁর সহ শ্যুটার অয়নিকা পলের কাছে হেরে যান এবং ব্রোঞ্জ জেতেন। ২০১৭ সালে তাঁর প্রথম বড় আন্তর্জাতিক জয় আসে যখন তিনি ২০১৭ নতুন দিল্লি বিশ্বকাপে ব্রোঞ্জ জিতেছিলেন। তিনি যোগ্যতা নির্ণায়ক রাউন্ডে ৪১৮.০ পয়েন্ট স্কোর করে দ্বিতীয় স্থানে পৌঁছে ফাইনালে প্রবেশ করেন। ফাইনালে, তাঁর শ্যুটিং সরঞ্জামে ত্রুটি দেখা গিয়েছিল। তিনি ২২৮.৮ পয়েন্টই করতে পেরেছিলেন। তিনি চীনের ডং লিজির পেছনে শেষ করেন এবং বিজয় মঞ্চে জায়গা করে নেন। তাঁর সবচেয়ে বড় জয়ের কিছু মুহূর্ত পরে, শ্যুটার পূজা তাঁর সাফল্যের কৃতিত্ব দেন অভিজ্ঞ গগন নারাংকে এবং বলেছিলেন যে গগন তাঁর ক্রীড়া জীবন গঠনে একটি প্রধান ভূমিকা পালন করেছিলেন। "Shooter Pooja Ghatkar wins gold in Asian Championship"। The Times of India। ৯ মার্চ ২০১৪। ২৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৭।  "Iran's Najmeh Khedmati grabs the Air Rifle Gold, India gets Silver, Bronze and a quota"। International Shooting Sport Federation। issf-sports.org। ২৯ জানুয়ারি ২০১৬। ২৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৭।  "Pooja Ghatkar wins India a bronze on opening day of shooting World Cup"। Hindustan Times (ইংরেজি ভাষায়)। ২০১৭-০২-২৪। সংগ্রহের তারিখ ২০২৩-০৩-২৯।  Srinivsasan, Kamesh। "SHOOTING Shooting World Cup: Pooja Ghatkar gets India off to a medal start"। sportstarlive.com। সংগ্রহের তারিখ ২৫ ফেব্রুয়ারি ২০১৭।  "After success, Pooja Ghatkar credits mentor Gagan Narang"। The Times of India। ২০১৭-০২-২৪। আইএসএসএন 0971-8257। সংগ্রহের তারিখ ২০২৩-০৩-২৯।  আন্তর্জাতিক শ্যুটিং স্পোর্ট ফেডারেশনে পূজা ঘাটকারের প্রোফাইল
মৌরিতানিয়ায় ইসলাম

মৌরিতানিয়ায় ইসলাম প্রধান ও রাষ্ট্রীয় ধর্ম। দেশটির ৯৯.৯% মুসলিম এবং কার্যত প্রায় সকল মৌরিতানীয়ই সুন্নি ইসলামের অনুসারী। তারা চারটি সুন্নি আইনের মধ্যে মালিকি মাযহাবের অনুসরণ করে। ১৯৬০ সালে স্বাধীনতা লাভের পর থেকেই মৌরিতানিয়া একটি ইসলামি প্রজাতন্ত্র হিসেবে আত্মপ্রকাশ করে। ১৯৮৫ সালের সাংবিধানিক সনদ ইসলামকে দেশের রাষ্ট্রধর্ম এবং শরিয়াকে তার আইনের উৎস ঘোষণা করে। উমাইয়ারা ছিল প্রথম আরব মুসলমান, যারা মৌরিতানিয়ায় প্রবেশ করে। ইসলামী বিজয়ের সময়, তারা মৌরিতানিয়ায় অনুপ্রবেশ করেছিল এবং ৭ম শতাব্দীর শেষের দিকে এই অঞ্চলে অবস্থান করেছিল। মৌরিতানিয়ার অনেক আমাজিগ উপজাতি আরবদের আগমনে মালির গাও অঞ্চলে পালিয়ে যায়। ঊনবিংশ শতাব্দী পর্যন্ত ধারাগুলো (সুফিবাদ ও তরিকা) গুরুত্ব পায়নি, যখন সেগুলো আত্মীয়তার সীমার বাইরে পরিচয় ও আনুগত্যকে প্রসারিত করার জন্য ধর্মকে একটি শক্তি হিসেবে গড়ে তোলার চেষ্টা করেছিল। ফরাসি প্রশাসন কর্তৃক এলাকায় আনিত আপেক্ষিক শান্তি এবং ঔপনিবেশিক শাসনের ক্রমবর্ধমান অসন্তোষ ধারাগুলো শক্তি ও প্রভাবের দ্রুত বৃদ্ধিতে অবদান রাখে। সাম্প্রতিক দশকগুলোতে, এই সম্প্রদায়গুলো উপজাতিবাদের বিরোধিতা করে আসছে এবং জাতীয়তাবাদী অনুভূতির বিকাশে একটি অপরিহার্য উপাদান হয়ে উঠেছে। যেহেতু পশ্চিম আফ্রিকায় আহমদীয়া ইসলামী আন্দোলনের একটি বড় উপস্থিতি রয়েছে, আফ্রিকান মুসলিম কংগ্রেস ১৯৭৬ সালে মৌরিতানিয়ায় বৈঠক করে আফ্রিকান দেশগুলোকে আহমাদী মুসলমানদের ধর্মত্যাগী হিসাবে গণ্য করার আহ্বান জানায়, যদিও সাফল্য ছিল সামান্য। ১৯৮০-এর দশকে, দুটি ধারা (তরিকা), কাদেরিয়াহ এবং তিজানিয়াহ, মৌরিতানিয়ায় প্রায় সমস্ত তরিকা সদস্যতার জন্য দায়ী। কাদেরিয়াহ এবং তিজানিয়াহ মূলত সমান্তরাল "পদ্ধতি" ছিল, তবে প্রাথমিকভাবে তাদের লিটানি পাঠ করার পদ্ধতিতে পার্থক্য ছিল। তাদের ইসলামী মতবাদ এবং ধর্মীয় বাধ্যবাধকতা ছিল মূলত একই রকম। দুটি ছোট ধারাও বিদ্যমান ছিল - শাদিলিয়াহ, তাগান্ট অঞ্চলের বুমদেইতে কেন্দ্রীভূত, এবং গৌদফিয়া, তাগান্ট, আদরার, হোদ এচ চারগুই এবং হোদ এল গারবি অঞ্চলে পাওয়া যায়। আফ্রিকায় ইসলাম পশ্চিম ও দক্ষিণ অভিমুখে দিকে ছড়িয়ে পড়ার সাথে সাথে আদিবাসী ধর্মীয় ব্যবস্থার বিভিন্ন উপাদান এটির সাথে মিশে যায় এবং তারপর কঠোরভাবে ইসলামিক বিশ্বাসকে পরিবর্তিত করে। উদাহরণ স্বরূপ, মৌরিতানিয়ার ইসলামি ঐতিহ্য বিভিন্ন ধরনের আত্মা এবং অতিপ্রাকৃত সত্তাকে অন্তর্ভুক্ত করতে শুরু করেছে, যেখানে আল্লাহকে একমাত্র ঈশ্বর হিসেবে স্বীকৃতি দেওয়া হয়েছে। মৌরিতানিয়ার মুসলমানরা প্রাক-ইসলামিক বিশ্বাস থেকে ইসলামি ভাবধারায় রূপান্তরিত বিভিন্ন ছোটখাটো ভাবধারায় বিশ্বাস করে। দেশ অনুযায়ী ইসলাম "Mauritania"। The World Factbook (ইংরেজি ভাষায়)। Central Intelligence Agency। ২০২৩-০৩-২৮।  Sabatier, Diane Himpan; Himpan, Brigitte (২৮ জুন ২০১৯)। Nomads of Mauritania। আইএসবিএন 9781622735822।  Sabatier, Diane Himpan; Himpan, Brigitte (২৮ জুন ২০১৯)। Nomads of Mauritania। আইএসবিএন 9781622735822।  Marloes Janson (২০১৪)। Islam, Youth and Modernity in the Gambia: The Tablighi Jama'at। Cambridge University Press। পৃষ্ঠা 79। আইএসবিএন 9781107040571। সংগ্রহের তারিখ মে ৩১, ২০১৪।  {{{country}}}: A country study. Library of Congress Federal Research Division. এই উৎস থেকে এই নিবন্ধে লেখা অন্তর্ভুক্ত করা হয়েছে, যা পাবলিক ডোমেইনে রয়েছে।
আল শাবাব ফুটবল ক্লাব (রিয়াদ)

আল শাবাব ফুটবল ক্লাব (আরবি: نادي الشباب, ইংরেজি: Al Shabab FC; সাধারণত আল শাবাব এফসি এবং সংক্ষেপে আল শাবাব নামে পরিচিত) হচ্ছে রিয়াদ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৪৭ সালে তারিখে প্রতিষ্ঠিত হয়েছে। ১৫,০০০ ধারণক্ষমতাবিশিষ্ট প্রিন্স ফয়সাল বিন ফাহদ স্টেডিয়ামে আল লাইস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় ভিসেন্তে মোরেনো এবং সভাপতির দায়িত্ব পালন করছেন খালিদ আল বালতান। বর্তমানে আর্জেন্টিনীয় মধ্যমাঠের খেলোয়াড় এভার বানেগা এই ক্লাবের অধিনায়কের দায়িত্ব পালন করছেন। ঘরোয়া ফুটবলে, আল শাবাব এপর্যন্ত ১৩টি শিরোপা জয়লাভ করেছে; যার মধ্যে ছয়টি সৌদি পেশাদার লিগ, তিনটি সৌদি কিংস কাপ এবং তিনটি সৌদি ক্রাউন প্রিন্স কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১২টি শিরোপা জয়লাভ করেছে; যার মধ্যে একটি এশিয়ান কাপ উইনার্স কাপ, দুইটি আরব চ্যাম্পিয়নস লিগ এবং দুইটি আরব সুপার কাপ শিরোপা রয়েছে। হাসান মুয়াথ ফাল্লাতাহ, আহমদ ইব্রাহিম উতাইফ, ওয়ালিদ আব্দুল্লাহ, নাসির আল শামরানি এবং ক্রিস্তিয়ান গুয়াঙ্কার মতো খেলোয়াড়গণ আল শাবাবের জার্সি গায়ে মাঠ কাঁপিয়েছেন। ক্লাব প্রতিষ্ঠার প্রায় ২৭ বছর পর, ১৯৭৪–৭৫ মৌসুমে আল শাবাব প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরাইজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরাইজেশন লিগে ক্লাব ইতিহাসে নিজেদের প্রথম ম্যাচে আল শাবাব আল নাসরের সাথে ১–১ গোলে ড্র করেছিল। ১৯৭৪–৭৫ সৌদি ক্যাটাগরাইজেশন লিগে আল শাবাব ৮টি জয় এবং ৩টি ড্রয়ে সর্বমোট ১৯ পয়েন্ট অর্জন করে পয়েন্ট তালিকায় ৩য় স্থান অর্জন করেছিল। আল শাবাব ২০০৫–০৬ এএফসি চ্যাম্পিয়নস লিগে অংশগ্রহণ করার মাধ্যমে প্রথমবারের মতো এএফসি চ্যাম্পিয়নস লিগে অংশগ্রহণ করেছে। ২০০৫ সালের ৯ই মার্চ তারিখে, ইরানী ক্লাব সেপাহানের বিরুদ্ধে মুখোমুখি হওয়ার মাধ্যমে আল শাবাব উক্ত প্রতিযোগিতায় অভিষেক করেছে; বাদশাহ ফাহাদ আন্তর্জাতিক স্টেডিয়ামে অনুষ্ঠিত উক্ত ম্যাচ ১–১ গোলে ড্র হয়েছিল। উক্ত মৌসুমের গ্রুপ পর্বে আল শাবাব ৬ ম্যাচে তিন জয় এবং এক ড্রয়ে ১০ পয়েন্ট অর্জন করে পয়েন্ট তালিকায় তৃতীয় স্থান অধিকার করে আসর হতে বিদায় নিয়েছিল। "Al-Shabab Club (Riyadh) - Stadium - Prince Faisal bin Fahad Stadium"। www.transfermarkt.com।  "Al-Shabab Club (Riyadh) - Club profile"। www.transfermarkt.com।  "كووورة: الموقع العربي الرياضي الأول"। www.kooora.com।  "Al Shabab - Squad 2022/2023"। worldfootball.net।  "The Official Site of Asia's Premier Club Competition"। web.archive.org। ৮ জুন ২০০৭। ৮ জুন ২০০৭ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২৩।  "Asian Club Competitions 2005"। www.rsssf.org।  উইকিমিডিয়া কমন্সে আল শাবাব ফুটবল ক্লাব (রিয়াদ) সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি)
প্রভাকর

প্রভাকর কেরালার মীমাংসা ঐতিহ্যের একজন ভারতীয় দার্শনিক-ব্যাকরণবিদ ছিলেন। তার প্রধান কাজ হল শবরের ভাস্যের উপমন্তব্য, এটি নিজেই জৈমিনির পূর্বমাংস সূত্রের একটি ভাষ্য। অন্যান্য কাজ হল ব্রহতী ও বিভারণ। শবরের পাঠ্যের ব্যাখ্যায় প্রভাকর ও কুমারীল ভট্টের মধ্যে পার্থক্যের ফলে দুটি মীমাংসা উপ-দর্শন, প্রভাকর ও ভট্ট দ্বারা সৃষ্টি। Jaiminiya-Mimamsa-Bhasyam Arsamata-Vimar Sanya Hindi-Vyakhyaya Sahitam। Mimamsaka Prapti-Sthana, Ramalala Kapura Trastra। সেপ্টেম্বর ১৪, ১৯৭৭ – PhilPapers-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bhatta Prabhakara Mimamsa"। সেপ্টেম্বর ১৪, ১৯৯০ – Internet Archive-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sanskrit Literature Of Kerala"। সেপ্টেম্বর ১৪, ১৯৭২ – Internet Archive-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prabhākara, www.oxfordreference.com
ছাদবিহীন পুরাতন ইমারত

ছাদবিহীন পুরাতন ইমারত বা ছাদবিহীন পুরাতন ইমারত (রোয়াইলবাড়ী) নেত্রকোণা জেলার কেন্দুয়া উপজেলায় অবস্থিত একটি প্রাচীন ইমারত ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত। "ময়মনসিংহ বিভাগের পুরাকীর্তি"। বাংলাদেশ প্রত্নতত্ত্ব অধিদপ্তর। www.archaeology.gov.bd/। সংগ্রহের তারিখ ৫ ফেব্রুয়ারি ২০২২।  উইকিমিডিয়া কমন্সে ছাদবিহীন পুরাতন ইমারত সংক্রান্ত মিডিয়া রয়েছে।
প্রত্যক্ষ (ধর্মীয় দর্শন)

প্রত্যক্ষ (সংস্কৃত: प्रत्यक्ष), হিন্দুধর্মে জ্ঞানের তিনটি প্রধান উপায়ের মধ্যে একটি, এর অর্থ যা চোখের সামনে উপস্থিত, স্পষ্ট, স্বতন্ত্র ও স্পষ্ট। প্রত্যক্ষ ছয়টি প্রমাণের একটি। ন্যায় দর্শন শুধু প্রত্যক্ষ, অনুমান, শব্দ ও উপমাণ কে প্রমাণ হিসেবে স্বীকৃতি দেয়। সাংখ্য দর্শন উপমাণকে প্রমাণ হিসেবে স্বীকৃতি দেয় না। এই চারটি সহায়িকা যা বিষয়গুলিকে আলোকিত করতে সাহায্য করে, বেদান্ত ও মীমাংসা অনুপলব্ধি ও অর্থপত্তিকে বৈধ প্রমাণ হিসাবে যোগ করে। প্রত্যক্ষ এর আক্ষরিক অর্থ যা চোখে উপলব্ধিযোগ্য বা দৃশ্যমান, সাধারণ ব্যবহারে উপস্থিত থাকা বোঝায়, চোখের সামনে উপস্থিত অর্থাৎ দৃষ্টিসীমার মধ্যে, যে কোনো ইন্দ্রিয় অঙ্গ দ্বারা উপলব্ধিযোগ্য, স্বতন্ত্র, স্পষ্ট, তাৎক্ষণিক, প্রকাশ, দেহগত। প্রত্যক্ষ বলতে বোঝায় উপলব্ধির অনুষদ যার সাথে যুক্ত চিন্তা, কল্পনা ও ইচ্ছা, যা চারটি একসাথে চেতস (চেতনা) হিসাবে মনস (মন) কে আলোকিত করে, ব্যক্তির সাধারণ মানসিক সরঞ্জাম ও চেতনা দেয়। চার ধরনের বৈধ উপলব্ধি রয়েছে – ইন্দ্রিয় প্রত্যক্ষ বা ইন্দ্রিয় উপলব্ধি; মনস প্রত্যক্ষ বা মানসিক উপলব্ধি; স্ববেদনা প্রত্যক্ষ বা আত্ম-চেতনা; এবং যোগ প্রত্যক্ষ বা অতি সাধারণ অন্তর্দৃষ্টি। ইন্দ্রিয় উপলব্ধিতে, যা অনির্দিষ্ট উপলব্ধি  চিত্তশক্তি (বুদ্ধি-শক্তি) ইন্দ্রিয়ের স্তর হিসাবে কাজ করে। মানসিক উপলব্ধি দেখা দেয় যখন চিত্তশক্তি, বুদ্ধির সাহায্যে, ইন্দ্রিয়ের বস্তুর উপর প্রতিফলিত হয় এবং এটি নির্দিষ্ট উপলব্ধি। আত্ম-চেতনার উদ্ভব হয় যখন, তত্ত্ব বা পঞ্চকোষ দ্বারা পরিচালিত, রাগ (সংযুক্তি), বিদ্যা (জ্ঞান), নিয়তি (বস্তুর ক্রম), কাল (সময়) এবং কল্প (উপাদান) এবং আনন্দ ও বেদনা জ্ঞানের বস্তু হয়ে ওঠে চিত, নিজের বুদ্ধি। অশুদ্ধতা অপসারণের পর অষ্ট-গুণ যোগ-শৃঙ্খলা অনুশীলনের মাধ্যমে বুদ্ধিমান-আত্মকে আবৃত করে অতি সাধারণ অন্তর্দৃষ্টি অর্জিত হয়। প্রত্যক্ষ জ্ঞান জাগতিক প্রত্যক্ষ এবং অতীন্দ্রিয় প্রত্যক্ষের মাধ্যমে লাভ করা যায়। অতীন্দ্রিয় প্রত্যক্ষ সামান্য, লক্ষণ, জ্ঞান লক্ষণ এবং  যোগে বিভক্ত। প্রত্যক্ষ সবিকল্প, নির্বিকল্প  ও প্রতিবিদ্যায় বিভক্ত। প্রত্যক্ষ জ্ঞান স্বজ্ঞাত প্রকৃতিতে ও যোগে, এবং বেদান্ত অপরোক্ষানুভূতি নামেও পরিচিত। The Upanishads। Sri Aurobindo Ashram Publications। ২০০৪। পৃষ্ঠা 337। আইএসবিএন 9788170587491। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vaman Shivram Apte। "The Practical Sanskrit-English Dictionary"। The Digital Dictionaries of South Asia। পৃষ্ঠা 185। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Vaman Shivram Apte। "The Practical Sanskrit-English Dictionary"। The Digital Dictionaries of South Asia। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Subodh Kapoor (২০০২)। Indian Encyclopaedia। Genesis Publications। পৃষ্ঠা 5839। আইএসবিএন 9788177552577। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mohan Lal (১৯৯২)। Encyclopaedia of Indian Literature। Sahitya Akademi। পৃষ্ঠা 3957–3958। আইএসবিএন 9788126012213। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vishnulok Bihari Shrivastava (২০০৯)। Dictionary of Indology। Pustak Mahal। পৃষ্ঠা 209। আইএসবিএন 9788122310849। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Girishwar Misra। Psychology in India Vol.3। Pearson Education India। পৃষ্ঠা 107। আইএসবিএন 9788131718179। উদ্ধৃতি টেমপ্লেট ইংরেজি প্যারামিটার ব্যবহার করেছে (link)